
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
Αθηνών στην περιοχή «Τρείς Γέφυρες». 1 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο, το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 
Αθηνών επί της οδού Φιλοπάππου 35. 2 


ΔΙΑΤΑΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου 
Αθηνών στην περιοχή «Τ ρείς Γ έφυρες» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ.6) και 154 του από 
14.7.1999 π.δ/τος «Κώδικας Βασικής Πολεοδομικής Νο¬ 
μοθεσίας» (Δ' 580). 

2. Τις διατάξεις της παρ. Απερ. 6 του άρθρου 29 του Ν. 
2831/2000 «Τροποποίηση των διατάξεων του Ν. 1577/ 
1985 κλπ.» (Α' 140). 

3. Την 1472/1999 γνωμοδότηση του δημοτικού συμβου¬ 
λίου Αθηναίων. 


4. Την 84/2000 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

5. Την 173 /2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αθηνών, στην περιοχή «Τρεις Γέφυρες» και 
ειδικότερα στην περιοχή που περικλείεται από τις οδούς 
Παπαντωνίου - Ζησίου - Καβάφη καιΖαφειροπούλου μετο 
χαρακτηρισμό τμημάτων οδών ως πεζοδρόμων και το κα¬ 
θορισμό κοινοχρήστου χώρου, όπως οι ρυθμίσεις φαίνο¬ 
νται στο σχετικό πρωτότυπο διάγραμμα σε κλίμακα 
1:1.000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 13682/2001 πράξη του 
και που αντίτυπο του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 6 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 16668/4034 (2) 

Καθορισμός ειδικών όρων και περιορισμών δόμησης σε 
κτίριο, το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου Αθηνών επί 
της οδού Φιλοπάππου 35. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 110 (παρ.2) του από 
14.7.1999 π.δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως αντικαταστάθηκε με την παρ. 2 
του άρθρου 3 του Ν. 2831/2000 «Τροποποίηση των δια¬ 
τάξεων του Ν.1577/1985 «Γενικός Οικοδομικός Κανονι¬ 
σμός» και άλλες πολεοδομικές διατάξεις» (Α'140). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ.2α του άρθρου 1 του Ν. 
2469/1997 (Α'38). 

3. Την υπ’ αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων πλήν Γ ενικής Γ ραμμα- 
τείας Δημοσίων Έργων» (ΦΕΚ1126/Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και πς Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5α. Την από 8.12.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5β. Το υπ’αρ. 1402/13.6.2000 έγγραφο της Γ Εφορείας 
Προϊστορικών και Κλασσικών Αρχαιοτήτων του ΥΠΠΟ. 

6. Την από 30.1.2001 σύμφωνη γνώμη της ενδιαφερο- 
μένης Ευτέρπης Μήτση (αρ. πρωτ. ΥΠΕΧΩΔΕ 2556/735/ 
30.1.2001). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Α. Στο κτίριο που βρίσκεται εντός του ρυμοτομικού σχε¬ 
δίου Αθηνών και ειδικότερα επί της οδού Φιλοπάππου αρ. 
35, το οποίο έχει χαρακτηρισθεί ως διατηρητέο με την 
97785/7570/2.12.1994 απόφαση του Γενικού Γραμματέα 
του Υπουργείου Περιβάλλοντος, Χωροταξίας και Δημο¬ 
σίων Έργων (ΔΊ332), φερόμενο ως ιδιοκτησία Ευτέρπης 
Μήτση, καθορίζονται ειδικοί όροι και περιορισμοί δόμη¬ 
σης ως εξής: 

1. Επιτρέπεται χωρίς υπέρβαση των όρων και περιορι¬ 
σμών δόμησης που ισχύουν στην περιοχή που βρίσκεται 
το ως άνω διατηρητέο κτίριο. 


α. Η προσθήκη καθ’ ύψος α' ορόφου σε εσοχή επί του 
υφισταμένου διατηρητέου κτιρίου και σε απόσταση 3,57 
μέτρα από την οικοδομική γραμμή. 

Το τελικό ύψος του κτιρίου, συμπεριλαμβανομένης της 
ως άνω προσθήκης και της στέγης, δεν επιτρέπεται να 
υπερβαίνει τα 9,50 μέτρα. 

β. Η κατασκευή εσωτερικού κλιμακοστασίου που συν¬ 
δέει τους ορόφους από τον υπόγειο χώρο μέχρι και την 
προσθήκη καθ’ ύψος του α' ορόφου κατά το τμήμα, όπως 
φαίνεται με στοιχεία: 

1) ΑΒΓΔΕΖΑ για το υπόγειο 

2) ΗΘΙΚΛΜΝΞΗ για το ισόγειο 

3) ΟΠΡΣΤΥΟ για τον α' όροφο. 

γ. Η δημιουργία λουτρού στο τμήμα του υπογείου χώ¬ 
ρου του κτιρίου, όπως φαίνεται με στοιχεία α, β, γ, δ, α. 

δ. Η αλλαγή της εσωτερικής διαρρύθμισης του κτιρίου 
με καθαίρεση της υπάρχουσας τοιχοποιίας στα τμήματα 
του υπογείου και του ισογείου, όπως φαίνεται με στοιχεία 
ε,ζ και η, θ αντίστοιχα. 

ε. Οι ως άνω ρυθμίσεις φαίνονται στα δύο (2) σχετικά 
πρωτότυπα διαγράμματα σε κλίμακα 1:100 που θεωρή¬ 
θηκαν από τον Προϊστάμενο της Διεύθυνσης Τοπογραφι- 
κών Εφαρμογών με την 16668/2001 πράξη του και που 
αντίτυπά τους σε φωτοσμίκρυνση δημοσιεύονται με τη 
παρούσα απόφαση. 

2. Η στέψη του ισογείου γίνεται από επάλληλες σκοτίες 
δημιουργώντας μια περιμετρική διακοσμητική ταινία. 

Πάνω από αυτή κατασκευάζεται συμπαγές στηθαίο 
(στη θέση της βεράντας της προσθήκης α' ορόφου καθ’ 
ύψος σε εσοχή) με μικρούς ορθογώνιους πεσσούς κατά 
τακτά διαστήματα τονίζοντας τη γεωμετρική οργάνωση 
της όψης. 

3. Η προσθήκη α' ορόφου καθ’ ύψος επικαλύπτεται με 
στέγη από ξύλινο φέροντα οργανισμό και κεραμίδια βυ¬ 
ζαντινού τύπου με ακροκέραμα. 

4. Ο χρωματισμός των όψεων του κτιρίου γίνεται σύμ¬ 
φωνα με την τεχνική έκθεση χρωματισμών, όπως εγκρί- 
θηκε από τη Διεύθυνση Πολεοδομικού Σχεδιασμού -Τμή¬ 
μα Παραδοσιακών Οικισμών. 

5. Όλες οι παραπάνω εργασίες επισκευής, αποκατά¬ 
στασης, νέας διαρρύθμισης, προσθήκης α' ορόφου καθ’ 
ύψος καθώς και ο χρωματισμός αυτού εγκρίνονται από 
την αρμόδια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

6. Κατά τα λοιπά εξακολουθούν να ισχύουν οι διατάξεις 
της 97785/7570/2.12.1994 απόφασης του Γενικού Γραμ¬ 
ματέα του Υπουργείου Περιβάλλοντος, Χωροταξίας και 
Δημοσίων Έργων (ΔΊ332). 

7. Πριν την έναρξη των οικοδομικών εργασιών να προη- 
γηθεί έλεγχος θεμελίων από την Γ Εφορεία Προϊστορι¬ 
κών και Κλασσικών - Αρχαιοτήτων του ΥΠΠΟ. 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 2 Ιουλίου 2001 

Με εντολή Υπουργού 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

